Boogieh: føroyskur discord servari: https://discord. gg/YyV8CHW HForce: Hey, vælkomin til! Ishkur: 1 TB 3.5 "HDD nakar? Spælið hevur tað vælkenda gameplay við combined arms, altso har flogfør, tanks og onnur akfør berjast síðu um síðu við fótsoldatar. Hesuferð verður góð gamaldags propelflogfør og primitivir tanks. Sjálvt um multiplayer altíð er ein stórur partur av Battlefield spølum, so eru tey eisini blivin kend fyri eina góða single-player uppliving. Hetta vilja tey eisini liva upp til hesuferð, við einari søgu sum sær út til at taka teg til millum annað Afrika at berjast. Tú sært single-player trailaran niðanfyri. Battlefield 1 kemur út tann 21. oktober til PC, PlayStation 4 og Xbox One. Uppfylgjarin til Watch Dogs er á veg. Fyrsta spælið hevði eitt áhugavert koncept og bleiv nógv hyped, men endaði ikki við at verða so væl móttikið sum útgevarin Ubisoft kanska hevði væntað. Hóast undir-miðal móttøkuna, so kemur Watch Dogs 2 út í ár. Hesuferð ert tú Marcus Holloway, ein hackari í San Fransisco sum kemur uppí hackara-bólkin“ DedSec”, sum allarhelst er stílaður at minna um veruliga LulzSec og fiktiva hackara bólkin úr kendu sjónvarpsrøðini Mr. Robot. Sum Marcus kemur tú at berjast móti risa-fyritøkuna Blume, sum heintar data um alt og øll. Tú sært søgu trailer niðanfyri. Watch Dogs 2 kemur út til Windows, PlayStation 4 og Xbox One tann 15. november í ár. Tá ið fyrsta Quake spælið kom út, komu skjótt nógvar kreativar mods. Ein av teimum var Threewave, sum hevði capture-the-flag við einum innovativum“ grappling hook” sum gjørdi tínar rørslur meira fríar og ringar at gita um. Tá ið Half-Life 2 varð likið heilt afturi í 2003, fylgdi ein mappa við sum eitur“ 3 wave”, men eingin hevur heilt vitað hvat var í henni. At royna at brúkar fílarnar hevur bara fingið spælið at crasha, men ein moddari hevur nú funnið útav at pakka innihaldið út og gera tað til eitt spæl sum riggar. Og tað vísir seg, at hetta er nøkulunda tað sama sum gamla Threewave á Quake. Viðkomandi hevur gjørt hetta moddið heilt klárt til at spæla, og tú kanst faktiskt heinta tað niður beinanvegin og byrja at spæla á servarum sum hann hevur lagt upp. Tú sært videoið niðanfyri, og tú finnur vegleiðing til at spæla spælið í hansara video detaljum á YouTube. Eitt av best dámdu strategispølunum til Game Boy er Advance Wars, sum varð útgivið fyri heili 15 árum síðani. Tað er eitt turn-based strategi spæl við simplum men djúpum gameplay og einum unikkum teknaðum stíli. Fleiri uppfylgjarar til spælið eru komnir, men tann seinasti varð heilt afturi í 2008. Eftirsum Nintendo ikki vilja útgeva fleiri líknandi spøl, má onnur taka sakina í egnar hendur. Cue Tiny Metal. Spælið er inspirerað av klassiska Advance Wars, og hevur turn-based gameplay har tú stýrir bólkum av hermonnum í bardaga. Tað verður ment av ymsum japanskum mennarum, og roynir í løtuni at heinta fígging gjøgnum Kickstarter. Tú sært teirra Kickstarter video niðanfyri. Tað komandi The Legend of Zelda spælið varð avdúkað fyrr í ár á E 3 ráðstevnuni. Tað er eitt open-world spæl, og hóast tað hevur ein teknifilmsligan stíl, so hevur tað daprar tónar. Sum eitthvørt sjálv-respekterandi nútímans RPG spæl, so hevur komandi Breath of the Wild sjálvandi ein“ cooking mechanic”, har tú kanst gera ymsar rættir við ingrediensum tú finnur í heiminum. Hesir rættir hava ymsar ágóðar, so sum at gera teg sterkari í eina lítla løtu ella bara lekja tíni sár. Rocket League er eksploderað sum eitt ekstremt populert spæl, og tað er lætt at skilja hví. Skjótt og undirhaldandi gameplay við dystum sum eru lidnir uppá fáar minuttir. Hetta ger Rocket League perfekt til lang kvøld við“ bara einum spæli afturat”, sum vit øll allarhelst kenna alt for væl. Eisini hevur Rocket League fingið eina ørgrynnu av uppdateringum síðani tað bleiv útgivið. Nýggir banar, nýggir bilar og enntá heilt nýggir mátar at spæla uppá. Til dømis kundi tú spæla basketball við Rocket League Hoops fyrr í ár, og fyri stuttum kom Rumble út, ein spælimáti við hektiskum powerups. Næsta uppdateringin hevur ein ókeypis nýggjan bana, saman við tveimum nýggjum DLC bilum. Talan er um AquaDome, ein bani sum er tungt inspireraður av BioShock spølunum. Banin er í einari stórari kúlu á havbotninum.